Nacrt!

Na temelju članka 18. Zakona o odvjetništvu (»Narodne novine« br. 9/94, 117/08, 50/09, 75/09 i 18/11) i članka 18. stavka 1. točke 2. Statuta Hrvatske odvjetničke komore (Narodne novine broj: 115/13, 64/2018 i 67/2019, Upravni odbor Hrvatske odvjetničke komore na sjednici održanoj \_\_\_\_\_\_\_\_\_\_\_ donio je

**IZMJENE TARIFE**

**O NAGRADAMA I NAKNADI TROŠKOVA ZA RAD ODVJETNIKA**

Članak 1.

Tbr. 39. Tarife o nagradama i naknadi troškova za rad odvjetnika (Narodne novine broj: 142/12, 103/14, 118/14 i 107/15) mijenja se i glasi:

Tbr. 39

Odvjetnik i stranka mogu ugovoriti visinu nagrade za odvjetnički rad. Ugovor je valjan samo ako je zaključen u pismenoj formi. Ugovor ne obvezuje sud kod dosuđivanja troška stranci koja je uspjela u sporu.

1. U svim pravnim stvarima odvjetnici mogu sa strankom pismeno ugovoriti nagradu za rad na bazi satnice prilikom čega nisu vezani odredbom iz Tbr. 34.

2. U imovinskopravnim predmetima odvjetnici mogu sa strankom pismeno ugovoriti nagradu za rad i u razmjeru s uspjehom u postupku odnosno u pravnim radnjama, koje će za stranku poduzeti. Gornja granica ugovorenog postotka ne može prijeći 30% od ukupno ostvarenog uspjeha.

Članak 2.

Ove izmjene Tarife o nagradama i naknadi troškova za rad odvjetnika stupaju na snagu osmoga dana od dana objave u ”Narodnim novinama”.

Broj: \_\_\_\_\_\_\_\_\_\_\_\_\_

Zagreb, \_\_\_\_\_\_\_\_\_\_\_\_

 HRVATSKA ODVJETNIČKA KOMORA

 Predsjednik